Euroopan komissio ottaa huomioon

–Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

–unionin yleiseen talousarvioon sovellettavista varainhoitosäännöistä 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 44 artiklan,

–Euroopan unionin yleisen talousarvion varainhoitovuodeksi 2019, sellaisena kuin se hyväksyttiin 12 päivänä joulukuuta 2018,

ja esittää Euroopan parlamentille ja neuvostolle lisätalousarvioesityksen nro 1 vuoden 2019 talousarvioon.

MUUTOKSET PÄÄLUOKITTAISEEN TULO- JA MENOTAULUKKOON

Muutokset pääluokittaiseen tulo- ja menotaulukkoon ovat saatavilla Eur-Lexissä ( http://eur-lex.europa.eu/budget/www/index-fi.htm ). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä.

PERUSTELUT

Lisätalousarvioesityksen (LTE) nro 1/2019 tarkoituksena on ottaa vuoden 2019 talousarvioon ylijäämä, joka on peräisin varainhoitovuoden 2018 talousarvion toteuttamisesta. Kuten unionin yleiseen talousarvioon sovellettavan varainhoitoasetuksen 18 artiklan 3 kohdassa säädetään, tämä lisätalousarvioesitys koskee pelkästään ylijäämää, ja se on laadittava 15 päivän kuluessa alustavan tilinpäätöksen esittämisestä. Alustava tilinpäätös esitettiin maaliskuun 2019 lopussa.

1.Varainhoitovuoden 2018 talousarvion toteutuksen ylijäämä on 1 802 988 329 euroa, joka otetaan tuloina vuoden 2019 talousarvioon.

(euroa)

Vuoden 2018 toteutuma Ylimääräiset tulot 1 274 590 133 Ylimääräiset menot 528 398 196 Ylijäämä yhteensä 1 802 988 329

2.Ylijäämän ottaminen talousarvioon pienentää vastaavasti 28 jäsenvaltion yhteistä osuutta vuoden 2019 talousarvion rahoittamisesta. Jäsenvaltioiden rahoitusosuuksien kehitykseen vaikuttavat myös päivitetyt omia varoja koskevat ennusteet, jotka ovat saatavilla sen jälkeen, kun omia varoja käsittelevä neuvoa-antava komitea on pitänyt kokouksensa toukokuussa 2019 ja kun ne on sisällytetty kokouksen jälkeen laadittavaan lisätalousarvioesitykseen.

3.Seuraavassa taulukossa esitetään eriteltynä vuoden 2018 toteutuma tulojen osalta:

(euroa)

Vuoden 2018 toteutuma Talousarvio

(ml. LT:t nro 1–6) Toteutuma Muutos Tulot, välisumma 144 767 916 298 146 042 506 431 1 274 590 133 — Osasto 1 – Omat varat 142 363 728 037 142 329 649 983 –34 078 054 Sokerimaksut ja muut verot sokerialalla –92 981 713 –85 070 995 7 910 718 Tullit 20 164 642 350 20 316 700 932 152 058 582 Alv:oon perustuvat omat varat 17 148 885 750 17 132 576 159 –16 309 591 BKTL:oon perustuvat omat varat 105 143 181 650 104 978 526 257 –164 655 393 Yhdistyneen kuningaskunnan budjettiaseman epätasapainon korjaaminen 0 –18 997 428 –18 997 428 Tietyille jäsenvaltioille myönnetty vuotuisen BKTL-maksuosuuden bruttovähennys 0 5 915 059 5 915 059 — Osasto 3 – Käytettävissä olevat ylijäämät 555 542 325 581 255 381 25 713 056 — Osasto 4 – Toimielinten henkilöstö 1 547 408 825 1 541 840 701 –5 568 124 — Osasto 5 – Toimielinten hallinnollinen toiminta 45 050 050 3 715 390 –41 334 660 — Osasto 6 – Unionin sopimuksiin ja ohjelmiin liittyvät palautukset 110 000 000 106 217 941 –3 782 059 — Osasto 7 – Viivästyskorot ja sakot 115 000 000 1 427 642 570 1 312 642 570 — Osasto 8 – Lainat 6 186 061 39 035 856 32 849 795 — Osasto 9 – Sekalaiset tulot 25 001 000 13 148 609 –11 852 391

4.Osaston 1 (Omat varat) muutokset ovat yhteensä 0,02 prosenttia suhteessa ennusteeseen. Niihin kuuluvat pääasiassa 160 miljoonaa euroa ennakoitua suuremmat tulot perinteisistä omista varoista (ennusteen mukaisista tuloista on kerätty 100,8 %) ja valuuttakurssivaihteluista johtuvat 200 miljoonaa euroa ennakoitua pienemmät tulot (omat varat maksetaan kansallisena valuuttana, mutta ne otetaan talousarvioon ja kirjanpitoon euroina). Osastossa 3 (Käytettävissä olevat ylijäämät), joka liittyy omien varojen mukautuksiin, erotus on vain 26 miljoonaa euroa.